Hefyd, dylai'r newidiadau hynny wella'r cydweithio rhwng Awdurdodau Tân ac Achub ac asiantaethau eraill, yn enwedig ar y lefel strategol. Hyd yn hyn, mae'r dystiolaeth yn awgrymu bod Awdurdodau Tân ac Achub wedi gwneud eu gorau i gydweithio o fewn y trefniadau sydd gennym. Maent i’w gweld yn gweithio’n eithaf da gyda’i gilydd wrth gytuno ar arferion cyffredin a sicrhau arbedion effeithlonrwydd, drwy eu Pwyllgor Materion Cenedlaethol. Mae ein Hawdurdodau Tân ac Achub wedi sefydlu cysylltiadau effeithiol gydag asiantaethau eraill hefyd, yn enwedig i gefnogi arallgyfeirio’r gwasanaeth at faterion megis atal troseddau ac iechyd gwell; ac maent yn dod yn bartneriaid effeithiol a gwerthfawr ar fyrddau gwasanaethau cyhoeddus. Fodd bynnag, cafwyd enghreifftiau hefyd o arferion sydd heb fod cystal, er enghraifft mewn perthynas â sefydliadau eraill yn rhannu gwybodaeth am bobl sy’n wynebu risg uchel o dân. Er ei bod yn ymddangos bod yr achosion hynny wedi’u datrys, mae'n rhaid i ni sicrhau bob amser fod ymrwymiad ar y cyd i gadw pobl yn ddiogel yn goresgyn plwyfoldeb sefydliadol.
Those changes should also enhance collaboration between FRAs and other agencies, especially at the strategic level. Until now, the evidence suggests that FRAs have done their best to collaborate within the arrangements we have. They appear to work reasonably well together to agree common practices and secure efficiency savings, through their National Issues Committee. Our FRAs have also established some effective connections with other agencies, particularly to support the diversification of the service into matters such as crime prevention and better health; and they are becoming effective and valued partners on public service boards. However, there have also been examples of less good practice, for instance when it comes to other organisations sharing information about people who are at high risk of fire. While those instances seem to have been resolved, we must always ensure that a shared commitment to keep people safe overcomes institutional insularity.